Testimony - Wian Gerber
Dit is altyd vir my wonderlik om te vertel wat die Here Jesus vir my kom doen het. Ek is gebore in sonde soos almal op aarde gebore is . Ps. 51:7 Kyk, in ongeregtigheid is ek gebore, en in sonde het my moeder my ontvang.
Ek het vroeg in my lewe al bewus geword van die Here en dat hy my soek om my te red. Ek was drie jaar oud toe ek by my eerste kinderdiens reeks wat ek bygewoon het besef het ek het die Here Jesus nodig in my lewe. Ek het reageer om die Here Jesus aan te neem maar ek was nog nie oud genoeg om alles te verstaan nie. Ek het wel van toe af bewus gewees van die Here Jesus wat met my praat.
Dit was eers agt jaar na die kinderdiens reeks dat ek werklik met die Here Jesus ontmoet het. By my eerste jeugkamp het ek onder ‘n diep sonde besef gekom en het die Here Jesus het my gewys hoe ek lyk in Sy oë met my eie geregtigheid maar vol sonde. As gevolg van wat die Here Jesus my gewys het was ek vir drie maande in diep berou en ‘n erg sonde besef. Ek het in die tyd die Here begin soek vir redding.
By my tweede jeugkamp het die lig deurgebreek en het ek die wonderlike sekerheid gesmaak wat Hy belowe en gee vir die wat Hom soek met hul hele hart. Dit was wonderlik om te weet dat ek weet dat ek weet ek is NOU Sy kind en my sonde is vergewe en my skuld uitgedelg. Joh. 3:8 “Die wind waai waar hy wil, en jy hoor sy geluid, maar jy weet nie vanwaar hy kom en waarheen hy gaan nie. So is elkeen wat uit die Gees gebore is.”
My lewe het radikaal verander. En al was ek ‘ n soet seuntjie en al het ek nie regtig lelike dinge gedoen nie. Ek was ‘n sondaar ‘n kind van die duister en nou het ek ‘n bloed gewaste geword ‘ kind van die lig.2Kor 5:17 “Daarom, as iemand in Christus is, is hy ‘n nuwe skepsel; die ou dinge het verbygegaan, kyk, dit het alles nuut geword.”
Ek was van nature skaam en het nie graag voor mense gepraat nie. Niks van mondeling gehou nie. En self die eerste keer net na die Here Jesus my gered het en ek op die kamp getuig het , het dit nie eintlik geklink of ek gered geword het nie. Dis hoe bang ek was dat ek skoon deurmekaar gepraat het.
Maar toe ek die Maandag by die skool kom het ek vir die eerste van my klas maats vertel dat ek die Here Jesus die naweek wat verby is in my lewe ingenooi het. Ek het hom vertel dat ek nou ‘n kind van die Here Jesus was. Dat Jesus my sonde weg gewas het met sy bloed. Ek het ook nie lank na dit in ‘n Engelse mondeling vertel wat met my gebeur het en dat ek vir die Here Jesus gaan werk eendag. Rom. 10:9 As jy met jou mond die Here Jesus bely en met jou hart glo dat God Hom uit die dode opgewek het, sal jy gered word;
Maar die Wonderlikste van alles is nie dat Hy my gered het nie maar dat ek nogsteeds Sy stem hoor en Hy met my praat. Ja , dat Hy nog vanoggend met my gepraat het. . . . .